## La Ciutat de les Arts i les Ciències s’il·lumina de taronja en solidaritat amb la lluita contra la leucèmia

*** L’encesa serà este dissabte, 22 de juny, a partir de les 21:00 hores**

Amb motiu de la Setmana Europea contra la Leucèmia, del 21 al 28 de juny, la Ciutat de les Arts i les Ciències s’il·lumina de color taronja, una iniciativa que té com a objectiu visibilitzar la realitat de les persones que patixen leucèmia o estan a l’espera d’un trasplantament de medul·la òssia. El Museu de les Ciències, l’Hemisfèric, el Palau de les Arts i l’Oceanogràfic s’il·luminaran a petició de la Fundació Josep Carreres contra la leucèmia.

Esta acció forma part de la campanya ‘Imparables contra la leucèmia’ que la Fundació Josep Carreras contra la leucèmia desenvolupa per a sensibilitzar la societat i demanar la seua col·laboració per a continuar la investigació biomèdica i la medicina personalitzada en el camp de la leucèmia i altres malalties oncohematològiques.

Fecha: 22/06/2024